CELEX: 62007CO0323
Language: lv
Date: 2008-04-10
Title: Tiesas rīkojums (septītā palāta) 2008. gada 10.aprīlī.#Termoraggi SpA pret Comune di Monza.#Lūgums sniegt prejudiciālu nolēmumu: Tribunale amministrativo regionale per la Lombardia - Itālija.#Publiskie iepirkumi - Piegāžu un pakalpojumu publiskā iepirkuma līgums - Piešķiršana, neizsludinot konkursu - Pašvaldības iestādes veikta līguma slēgšanas tiesību piešķiršana uzņēmumam, kura kapitāla daļas pieder šai iestādei.#Lieta C-323/07.

Tiesas (septītā palāta) 2008. gada 10. aprīļa rīkojums – Termoraggi/Comune di Monza
      (lieta C‑323/07)
      Publiskie iepirkumi – Piegāžu un pakalpojumu publiskā iepirkuma līgums – Piešķiršana, neizsludinot konkursu – Pašvaldības iestādes veikta līguma slēgšanas tiesību piešķiršana uzņēmumam, kura kapitāla daļas pieder šai iestādei
      1.                     Tiesību aktu tuvināšana – Pakalpojumu un piegāžu publiskā iepirkuma līgumu slēgšanas tiesību piešķiršanas procedūras – Direktīvas
            92/50 un 93/36 – Piemērošanas joma (Padomes Direktīvas 92/50 un 93/36) (sal. ar 15.–22. un 26. punktu un rezolutīvo daļu)
      2.                     Tiesību aktu tuvināšana – Pakalpojumu publiskā iepirkuma līgumu slēgšanas tiesību piešķiršanas procedūras – Direktīva 92/50
            – Direktīvas 6. pantā paredzētais izņēmums – Nosacījums (Padomes Direktīvas 92/50 6. pants) (sal. ar 24.–26. punktu un rezolutīvo
            daļu)
      Priekšmets
      
         Lūgums sniegt prejudiciālu nolēmumu – 
               Tribunale Amministrativo Regionale per la Lombardia
                – Padomes 1992. gada 18. jūnija Direktīvas 92/50/EEK par procedūru koordinēšanu publisko pakalpojumu līgumu piešķiršanai
                  (OV L 209, 1. lpp.) 6. panta interpretācija – Piemērošanas joma – Valsts tiesību noteikumi, kuros, nepiemērojot direktīvā
                  paredzēto procedūru par publisko pakalpojumu līgumu piešķiršanu, pašvaldības uzņēmumam piešķirta pašvaldību ēku apkures sistēmu
                  pārvaldīšana
               
            Rezolutīvā daļa:
      Padomes 1992. gada 18. jūnija Direktīva 92/50/EEK par procedūru koordinēšanu pakalpojumu publiskā iepirkuma līgumu slēgšanas
         tiesību piešķiršanai un Padomes 1993. gada 14. jūnija Direktīva 93/36/EEK, ar ko koordinē piegāžu publiskā iepirkuma līgumu
         slēgšanas tiesību piešķiršanas procedūras, nav piemērojamas attiecībā uz tādu līgumu, kurš, no vienas puses, ir noslēgts starp
         teritoriālas pašvaldības iestādi un, no otras puses, ar personu, kura juridiski ir nošķirta no šīs pašvaldības iestādes, gadījumā,
         ja pašvaldības iestādei attiecībā pret šo uzņēmumu ir tāda pati kontrole, kas ir līdzīga tai kontrolei, kuru tā piemēro attiecībā
         pret saviem dienestiem, un ja tajā pašā laikā šī persona būtisku daļu no savām darbībām veic kopā ar iestādi vai iestādēm,
         kurām pieder tās kapitāla daļas.
      
      Direktīvas 92/50 6. pants ir piemērojams tikai tādā gadījumā, ja pastāv tādi publicēti normatīvie un administratīvie akti,
         pamatojoties uz kuriem, personai, kurai ir piešķirtas līgumu slēgšanas tiesības, ir ekskluzīvas tiesības saistībā ar piešķirtā
         līguma priekšmetu.